Saavedra (Čile)
<s>Puerto Saavedra je lučki grad od 2,729 i općina od 11,400 stanovnika u Čileanskoj regiji Araucanía u 
Provinciji Cautín.</s>

<s>Geografske karakteristike</s>

<s>Puerto Saavedra leži u zaljevu rijeke Imperial (Bajo Imperial), koja nešto sjevernije ima ušće u Pacifik.</s><s>Grad je udaljen 79 km zapadno od svog administrativnog centra Temuca.</s>

<s>Historija</s>

<s>Lokalitet na kom se danas nalazi grad, indijanci Mapuche zvali su Konün Traytrayko leufu što na mapudungunu znači Rijeka koja teče pjevajući.</s>

<s>Prve kuće u tom zaljevu, podiglo je nekoliko kolonista, koji su trgovali sa Mapuchama polovicom 19. vijeka.</s><s>Pretpostavlja se da su negdje oko 1852. iz Italije stigli prvi kapucinski misionari, koji su podigli samostan sa školom radi evangelizacije Mapucha.</s>

<s>Samostan je opožaren za pobune Mapucha 1867. pa su se prvi kolonisti i fratri razbježali.</s>

<s>Drugi val kolonizacije uslijedio je nakon obnove samostana 1873.</s><s>Grad je službeno osnovan 1885. pod imenom Bajo Imperial, kao luka tadašnjeg Imperiala (današnji Carahue).</s>

<s>Druga grupa kapucinski misionara stigla je u grad - 1896., ovaj put iz Bavarske.</s><s>Nakon tog je 1906. grad promjenio ime u današnje Puerto Saavedra, u čast generala Cornelia Saavedre koji je bio zaslužan za pacifikaciju Mapucha i dovođenje novih kolonista.</s>

<s>Grad je teško stradao u Potresu 1960. i tsunamiju nakon njega.</s>

<s>Izvori</s>

<s>Vanjske veze</s>

<s>Municipalidad de Puerto Saavedra (službene stranice)</s>

<s>Gradovi u Čileu
Araukanija</s>

